**Ieskats Latvijas Universitātes Muzeja zooloģijas kolekcijās**

**Mērķis**: Veicināt interesi un pilnveidot zināšanas par dabas daudzveidību gan Latvijā, gan citviet pasaulē.

**Mērķauditorija**: visi interesenti.

**Skaits**: Vēlamais apmeklētāju skaits vienas ekskursijas ietvaros, ne vairāk par 20

**Ilgums**: 30 – 40 minūtes.

**Metodes**:

* Iepazīšanās ar ekspozīciju.
* Stāstījums par zooloģijas kolekcijās esošajiem mugurkaulnieku un bezmugurkaulnieku sugu paraugiem no kuriem daudzi ir reti sastopami un arī saistīti ar vēsturiskiem notikumiem.

**Ieskats Latvijas Universitātes Muzeja zooloģijas kolekcijās**

Muzejā glabātās mugurkaulnieku un bezmugurkaulnieku kolekcijas veidojušās vēl pirms Latvijas Universitātes Sistemātiskās zooloģijas institūta un Salīdzinošās anatomijas un eksperimentālās zooloģijas institūta izveides 1920. gadā. Minētie institūti uzskatāmi arī par LU Muzeja pirmsākumu. Par senāko ir uzskatāma Lizdēnu muižas barona Haralda fon Laudona (1876 – 1959) putnu ādiņu kolekcija, kas pamatā komplektēta 19. un 20. gs. mijā, taču atsevišķi barona H. Laudona savulaik iegādātie paraugi ir ievērojami senāki. Pastāvīgajā ekspozīcijā atrodami arī daudzi citi unikāli eksponāti, tostarp izmirušas putnu sugas izbāzenis, pirmā Latvijas Valsts prezidenta Jāņa Čakstes (1859 – 1927) nomedītās mežacūkas izbāzenis, parastā kurmja albīns, daudzveidīgi un vēsturiski bezmugurkaulnieku paraugi no visas pasaules, kā arī mugurkaulnieku montēto skeletu, izbāzeņu u.c. paraugi. Daļa no muzeja krājuma jau 20. gs. 20. gados komplektēta gan no privātajām kolekcijām (kā minētā putnu ādiņu kolekcija), gan 1. pasaules kara laikā likvidētajām iestādēm, kā piemēram no Rīgas Politehniskā institūta un Kurzemes provinces muzeja.

**Dalības maksa**:

Pieaugušajiem – 2 EUR

Skolēniem, citu augstskolu studentiem, pensionāriem, invalīdiem – 1 EUR

Latvijas Universitātes studentiem – bez maksas